Melninkai (Molėtai)
Melninkai – kaimas Molėtų rajono savivaldybės šiaurėje, šalia vieškelio Molėtai–Kuktiškės. Per kaimą teka Suraiža, vingiuota upė (numelioruota iki vieškelio). Nuo vieškelio iki Želvų ežero išlikusi natūrali upės vaga įspūdinga: upelė teka nepaprasto grožio skardžiumi, kuris apaugęs mišku. Miške į Suraižą įteka Gudelių upelė. Melninkų miške buvo akmuo su žyme Vilko Pėdas.